## Odluka Ustavnog suda Republike Hrvatske broj U-VII-1483/2001 od 4. srpnja 2001. godine

### NN 61/2001 (6.7.2001.), Odluka Ustavnog suda Republike Hrvatske broj U-VII-1483/2001 od 4. srpnja 2001. godine

# USTAVNI SUD REPUBLIKE HRVATSKE

999

Ustavni sud Republike Hrvatske, u sastavu Jasna Omejec, dopredsjednik
Suda, te suci Marijan Hra­­njski, Petar Klarić, Mario Kos, Jurica Malčić, Ivan
Matija, Ivan Mrko­­njić, Že­­ljko Potoč­­njak, Agata Račan, Emilija Rajić, Vice
Vukojević i Milan Vuković, odlučujući u povodu prijedloga Socijaldemokratske
partije Hrvatske – Općinske organizacije Bukov­­lje, u postupku opće­g nadzora
nad ustavnošću i zakonitošću izbora za Općinsko vijeće Općine Bukov­­lje, na
sjednici održanoj 4. srp­­nja 2001. godine, donio je

## ODLUKU

I. Poništava se odluka Općinskog izbornog povjerenstva Općine Bukov­­lje
o utvrđiva­­nju izabranih kandidata Općinskog vijeća Općine Bukov­­lje od 21.
svib­­nja 2001. godine i utvrđuje se da je na izborima za članove Općinskog
vijeća Općine Bukov­­lje, provedenima 20. svib­­nja 2001. godine, Hrvatska
demokratska zajednica (HDZ) osvojila pet (5) vijećničkih mjesta,
Socijaldemokratska partija Hrvatske (SDP) četiri (4) vijećnička mjesta,
Slavonsko-bara­­njska hrvatska stranka (SBHS) jedno (1) vijećničko mjesto i
Hrvatska se­­ljačka stranka (HSS) jedno (1) vijećničko mjesto.

II. Odluke donesene na sjednici Općinskog vijeća Općine Bukov­­lje održanoj
26. lip­­nja 2001. godine i nakon ­­nje, uk­­ljučujući i odluku o saziva­­nju
konstituirajuće sjednice i o konstituira­­nju Općinskog vijeća Općine Bukov­­lje,
oglašavaju se ništavim.

III. Nalaže se Ministarstvu pravosuđa, uprave i lokalne samouprave
Republike Hrvatske da sazove konstituirajuću sjednicu Općinskog vijeća Općine
Bukov­­lje, sukladno točki I. ove izreke, u roku od 30 dana od dana objave ove
odluke u »Narodnim novinama«.

IV. Ova odluka objavit će se u »Narodnim novinama« i službenom glasilu
Brodsko-posavske županije.

```
Obrazlože­­nje
```

1. Socijaldemokratska partija Hrvatske, Općinska organizacija Bukov­­lje
(da­­lje: podnosite­­ljica), podnijela je dana 26. svibnja 2001. godine
Ustavnom sudu žalbu protiv rješe­­nja Županijskog izbornog povjerenstva
Brodsko-posavske županije, broj: LS-62/2001 od 24. svib­­nja 2001. godine.

Tada osporavanim rješe­­njem
nadležno Županijsko izborno povjerenstvo odbilo je prigovor podnosite­­ljice
koji se odnosio na tehniku izračuna rezultata, izbora članova Općinskog vijeća
Općine Bukov­­lje, jer, prema miš­­lje­­nju podnosite­­ljice, nije sukladan članku
23. Zakona o izboru članova predstavničkih tijela jedinica lokalne i područne
(re­gionalne) samouprave (»Narodne novine«, broj 33/01, da­­lje: Zakon o
izborima), a ne na pogrešan izračun. Podnosite­­ljica je tada tražila da
zajednički djelite­­lj bude broj 66,75, a ne broj 66, te da bi na taj način
dobila četiri (4) um­jesto dobivena tri (3) mjesta u Općinskom vijeću Općine
Bukov­­­lje (podnosite­­ljica se tom prilikom nije pozivala na prekomjerni
mandat).

Ustavni sud je odlukom broj:
U-VII-1235/2001 od 28. svib­­nja 2001. godine odbio kao neosnovanu podnosite­­ljičinu
žalbu, utvrdivši da je »u konkretnom slučaju način dobiva­­nja rezultata izbora
u cijelosti sukladan odredbi članka 23. Zakona o izborima«.

2. Podnosite­­ljica je potom
Ustavnom sudu predložila da u postupku opće­g nadzora nad ustavnošću i zakonitošću
izbora utvrdi pravilan broj vijećničkih mjesta političkih stranaka koje su
sudjelovale na predmetnim izborima, navodeći da u konkretnom slučaju ukupan
zbroj svih vijećnika izabranih u Općinsko vijeće Općine Bukov­­lje iznosi
dvanaest (12) mjesta, a ne jedanaest (11), koliko je propisano Statutom te Općine.

3. Uvidom u službenu
dokumentaciju dostav­­ljenu uz podnesak podnosite­­lja, a koja sadrži matematički
izračun pretvara­­nja dobivenih glasova u mandate nakon provedenih izbora za članove
Općinskog vijeća općine Bukov­­lje, Sud je nedvojbenim utvrdio da je pri izračunu
uči­­njena gruba matematička pogreška. U drugoj fazi preračunava­­nja glasova u
mandate – u kojoj je ukupni broj važećih glasova svih kandidacijskih lista koje
su prešle izborni prag od 5% dije­­ljen sa zajedničkim djelite­­ljem 66 –
matematički je pogrešno izračunat broj mandata koji pripadaju općinskoj
izbornoj listi SDP-a. Ukupni broj od 267 glasova što ih je dobila ta lista
podije­­ljen sa 66 daje količnik od 4,045, a ne 3, kako je utvrđeno rješe­­njem
nadležnog Županijskog izbornog povjerenstva. To je nepobitna či­­njenica,
nastala pogreškom u računalnom ili mehaničkom postupku dije­­lje­­nja.

Budući da je SDP teme­­ljem
pravilnog izračuna dobio pravo na četiri (4) mjesta, a ne na tri (3) mjesta,
ukupni broj mjesta u Općinskom vijeću Općine Bukov­­lje povećao se s jedanaest
(11), koliko je utvrđeno Statutom ove Općine, na dvanaest (12) mjesta, zbog
toga što je HDZ dobio šest (6), SDP četiri (4), SBHS jedno (1) i HSS jedno (1)
mjesto. Ustavni sud stoga utvrđuje da se na izborima za Općinsko vijeće Općine
Bukov­­lje pojavio tzv. prekomjerni mandat, kojim nastaje paran broj mjesta u
tom Općinskom vijeću, što je u izričitoj suprotnosti s člankom 28. Zakona o
lokalnoj i područnoj (re­gionalnoj) samoupravi (»Narodne novine«, broj 33/01),
koji propisuje da »broj članova predstavničkog tijela mora biti neparan«, kao i
sa Statutom te Općine koji određuje jedanaest (11) mjesta u Općinskom vijeću Općine
Bukov­­lje.

4. U ovom ustavnosudskom
postupku Sud je utvrdio da u Općinskom vijeću Općine Bukov­­lje HDZ-u pripada
pet (5) mjesta, SDP-u četiri (4) mjesta, SBHS-u jedno (1) mjesto i HSS-u jedno
(1) mjesto (ukupno 11 mjesta).

5. Ustavni sud je utvrdio slučaj
prekomjernog mandata u predmetu broj: U-VII-1224/2001 (objav­­ljenom u
»Narodnim novinama«, broj 50/01), povodom žalbe koju je ovom Sudu podnijela
Hrvatska se­­ljačka stranka, Općinska organizacija Brestovac.

Sud je u toj odluci utvrdio
da »hrvatsko izborno zakonodavstvo ne poznaje i ne priznaje institut
prekomjernih mandata, odnosno ne dopušta promjenu mjesta u predstavničkom
tijelu«, te zak­­ljučio da se točan broj mandata koji pripada svakoj
kandidacijskoj listi utvrđuje »primjenom općih prvila DžHondtove metode«, prema
kojima se broj mjesta svake stranke utvrđuje tako da se ukupni broj važećih
glasova dijeli s nizom djelite­­lja 1, 2, 3, 4, 5 … do podjele pos­­ljed­­nje­ga,
u ovom slučaju, jedanaestog mandata.

6. Ustavni sud utvrđuje kao
netočno obrazlože­­nje rješe­­nja Županijskog izbornog povjerenstva
Brodsko-posavske županije (LS-64/2001), kojim je žalba SDP-a utvrđena
neosnovanom poziva­­njem na primjenu metode koja je »verificirana i dostav­­ljena
na aplikaciju svim ŽIP-ovima u Republici Hrvatskoj«. Ta verifikacija odnosi se
na način utvrđiva­­nja zajedničkog djelite­­lja, što u ovom slučaju nije
prijeporno, a ne na va­­ljanost svakog pojedinog izračuna; ovaj spor nastao je
upravo kao pos­­ljedica pogrešne matematičke operacije, to jest pogrešnom
matematičkom podje­lom broja glasova te liste sa zajedničkim djelite­­ljem
(267 : 66 = 4,045), a ne primjene postupka u cjelini.

7. Stoga je u skladu s
odredbom članka 128. točke 9. Ustava i članka 51. Zakona o izborima, odlučeno
kao u izreci.

Broj: U-VII-1483/2001
Zagreb, 4. srp­­nja 2001.

USTAVNI SUD REPUBLIKE HRVATSKE

Dopredsjednik Suda
**dr. sc. Jasna Omejec**, v. r.

if !supportEmptyParas endif

Odluka, NN 61/2001-999